Ples sa sabljama
<s>Ples sa sabljama (armenski: Սուսերով Պար) - dio je završnog čina baleta Gayane, kojeg je napisao armenski skladatelj Aram Hačaturjan 1942. godine.</s>

<s>Ples sa sabljama temelji se na ratnom armenskom plesu, u kojem plesači pokazuju svoje vještine plesa sa sabljom.</s><s>Srednji dio skladbe uključuje armensku narodnu pjesmu iz grada Gyumrija.</s><s>Zbog svojeg izuzetno uzbudljivog ritma, Ples sa sabljama izvodi se i samostalno, izvan baleta, a dobio je i brojne obrade u popularnoj glazbi.</s><s>Među ostalim, obradila ga je i hrvatska violončelistica Ana Rucner.</s>

<s>Orkestralna verzija zapisana je u ključu G-dura.</s><s>Počinje s prepoznatljivim motivom ostinata (glazbena tema, koja se više puta ponavlja) s gudačima i bubnjevima timpanima.</s><s>Uzbudljiva melodija izvodi se prvo drvenim puhačkim instrumentima i udaraljkama, a kasnije u pratnji limenih puhačkih instrumenata.</s><s>Tada se svira melodija armenske narodne pjesme.</s><s>Prva melodija zatim se ukratko ponavlja.</s><s>Djelo završava uzlaznim četvrtinkama u F ♯ pentatonskoj skali i u otvorenoj G oktavi.</s>

<s>Izvori</s>

<s>Armenska umjetnost
Klasična muzika</s>

